Aj v nasledujúcom školskom roku 2023/2024 ponúkame našim študentom možnosť uchádzať sa o štipendium na našej partnerskej škole **Minnehaha Academy**.

[**Minnehaha Academy**](http://www.minnehahaacademy.net/) je škola v Minneapolis, Minnesota, USA, ktorá má 1. a 2. stupeň základnej školy a strednú školu. Prvý kontakt sme nadviazali už v roku 2004 prostredníctvom Toma Johnsona z Open Door. Odvtedy sa uskutočnilo viacero vzájomných návštev zástupcov školy, či zriaďovateľa v Minnehaha, a amerických priateľov u nás v škole. Najbližšiu návštevu plánujú k nám v júni 2023.

Spolupráca s touto americkou školou pokračuje a sme radi, že opäť môžeme ponúknuť **štúdium na Minnehaha Academy počas šk. roku 2023 - 2024** pre 2 študentov (na jeden semester), ktorí sú v tomto šk. roku (2022/2023) v **2. alebo 3. ročníku** Bilgym-u.

**Študenti súčasného 2. alebo 3. ročníka** môžu v MA študovať v 3. alebo 4. ročníku **počas 1. polroka** (koniec augusta 2023 - december 2023). Po svojom návrate študent vykoná vo februári a marci 2024 rozdielové skúšky zo slovenského jazyka a 1 alebo 2 predmetov určených školou na základe učebného plánu, ktorý si v MA študenti vyberú.

Tabuľka približných nákladov na štúdium, ktoré hradí MA a orientačné náklady študenta z BilGym-u:

|  |  |  |
| --- | --- | --- |
|  |  | **hradí**: |
| *školné v MA* | *13,500 $* | *MA* |
| *ubytovanie\*/strava* | *1,000 $* | ***Študent*** |
| *spiatočná letenka* | *1,500 $* | ***Študent*** |
| *vreckové\*\** | *1,000-1,500 $* | ***Študent*** |
| *poplatok za víza**poistenie* | *160 $**200 €* | ***Študent******Študent*** |

* *potrebné nájsť*

*\*\* výška vreckového závisí od individuálnych potrieb žiaka*

# Záujemcovia o toto štipendium budú posudzovaní na základe nasledujúcich kritérií:

1. motivačný list študenta napísaný na PC v angličtine (400-600 slov), v ktorom predstaví seba a svoje záujmy, a zároveň zahrnie odpovede na nasledujúce otázky:
* prečo chcem ísť študovať na **Minnehaha Academy** do USA?
* ako budem môcť využiť svoje skúsenosti zo štúdia a pobytu v USA vo svojom živote a na BilGym-e po svojom návrate?
1. študijné výsledky, zapojenie do školských aktivít, posudzované individuálne pre študentov, ktorých motivačné listy prejdú prvým výberom.

**Informácia o ubytovaní pre študentov**

Študenti sú ubytovaní počas svojho pobytu v rodinách. Väčšinou sú to rodiny, ktoré v súčasnosti majú na MA svoje dieťa/deti, alebo dieťa MA v minulosti navštevovalo. Študenti sú v kontakte s rodinou už pred svojim príchodom, aby sa mohli trochu spoznať a vedeli, čo očakávať od rodiny. Minnehaha Academy nám pomáha s hľadaním rodín, napriek tomu sa stáva, že proces trvá dlhšie, čo môže predĺžiť vybavovanie víz a iných formalít. Zatiaľ sa nám ale každý rok podarilo rodiny nájsť a veríme, že to tak bude aj teraz.

Prihlášku s motivačným listom pošlite mailom na: **zuzana.misinova@bilgym.sk** **do 28. februára 2023**

Veríme, že skúsenosť zo štúdia a pobytu v zahraničí bude veľmi obohacujúca a prispeje k rozvoju študenta. V prípade záujmu a akýchkoľvek otázok, kontaktujte **Zuzanu Mišinovú.**